CELEX: 32021D1358
Language: lv
Date: 2021-06-30 00:00:00
Title: Komisijas Lēmums (ES) 2021/1358 (2021. gada 30. jūnijs), ar ko Slovākijai atļauj piemērot dažu Eiropas Parlamenta un Padomes Regulas (ES) 2021/267 11. pantā minēto laikposmu pagarinājumu (izziņots ar dokumenta numuru C(2021) 4629) (Autentisks ir vienīgi teksts angļu valodā)

16.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 293/8
               
            
         KOMISIJAS LĒMUMS (ES) 2021/1358
         (2021. gada 30. jūnijs),
         ar ko Slovākijai atļauj piemērot dažu Eiropas Parlamenta un Padomes Regulas (ES) 2021/267 11. pantā minēto laikposmu pagarinājumu
         
            
               (izziņots ar dokumenta numuru C(2021) 4629)
            
         
         (Autentisks ir vienīgi teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2021. gada 16. februāra Regulu (ES) 2021/267, ar ko nosaka īpašus un pagaidu pasākumus saistībā ar Covid-19 krīzes noturību attiecībā uz dažu sertifikātu, apliecību, licenču un atļauju atjaunošanu vai pagarināšanu, dažu periodisku pārbaužu un periodisku mācību atlikšanu dažās transporta tiesību aktu jomās un dažu Regulā (ES) 2020/698 (1) minēto laikposmu pagarināšanu, un jo īpaši tās 11. panta 4. punktu,
         tā kā:
         
                     (1)
                  
                  
                     Ar Regulas (ES) 2021/267 11. panta 1. punktu pagarina vilciena vadītāja apliecību derīguma termiņu, kas citādi būtu beidzies vai citādi beigtos laikā no 2020. gada 1. septembra līdz 2021. gada 30. jūnijam.
                  
               
                     (2)
                  
                  
                     Ar Regulas (ES) 2021/267 11. panta 2. punktu pagarina termiņus, kuros vilciena vadītāja apliecības turētājam ir jāiziet periodiskās pārbaudes, kas citādi būtu beigušies vai citādi beigtos laikā no 2020. gada 1. septembra līdz 2021. gada 30. jūnijam.
                  
               
                     (3)
                  
                  
                     Slovākija 2021. gada 7. maija vēstulē iesniedza pamatotu pieprasījumu dot atļauju piemērot dažu Regulas (ES) 2021/267 11. panta 1. un 2. punktā norādīto laikposmu pagarinājumu. Slovākija 2021. gada 31. maijā sniedza papildu informāciju, ar ko pamato pieprasījumu.
                  
               
                     (4)
                  
                  
                     Ar savu pamatoto pieprasījumu Slovākija lūdz atļauju piemērot četru mēnešu pagarinājumu laikposmiem no 2020. gada 1. septembra līdz 2021. gada 30. jūnijam, kas noteikti Regulas (ES) 2021/267 11. panta 1. un 2. punktā, un atļauju piemērot četru mēnešu pagarinājumu 10 mēnešu laikposmiem, kas noteikti Regulas (ES) 2021/267 11. panta 1. un 2. punktā.
                  
               
                     (5)
                  
                  
                     Saskaņā ar Slovākijas sniegto informāciju vilcienu vadītāju apliecību atjaunošana un to turētāju periodisko pārbaužu pabeigšana attiecīgajā dalībvalstī, visticamāk, joprojām nebūs praktiski iespējama pēc 2021. gada 30. jūnija to pasākumu dēļ, ko tā veikusi, lai novērstu vai ierobežotu Covid-19 izplatību.
                  
               
                     (6)
                  
                  
                     Papildus pasākumiem, kas veikti Covid-19 izplatības ierobežošanai, Slovākijas valdība ir noteikusi aizliegumu pulcēties vairāk nekā sešām personām, izdevusi rīkojumu attiecībā uz tāldarbu un ieviesusi komandantstundu. Saskaņā ar minētās dalībvalsts sniegto informāciju šo pasākumu dēļ no 2021. gada janvāra līdz aprīlim nebija iespējams pabeigt nepieciešamās mācības, lai atjaunotu vilcienu vadītāju apliecību derīguma termiņu.
                  
               
                     (7)
                  
                  
                     Pamatojoties uz Slovākijas sniegto informāciju, no 2021. gada 19. aprīļa līdz 15. maijam, kad pandēmijas radītie apstākļi sāka lēnām uzlaboties, tika atļauts organizēt periodiskas mācības, lai gan uz tām attiecās noteikti ierobežojumi. Katrā apmācību kursā atļautais dalībnieku skaits tika būtiski samazināts, un mācību centri pārbaužu veikšanas laikā pieprasīja negatīvu Covid-19 testa rezultātu.
                  
               
                     (8)
                  
                  
                     Saskaņā ar Slovākijas sniegto informāciju kopš 2021. gada 15. maija valdības ieviestie pasākumi tika atviegloti, un līdz ar to izglītības centri varēja atsākt apmācības. Tomēr, veicot apmācības, joprojām ir jāievēro divu metru attālums starp dalībniekiem. Tādēļ katrā apmācību kursā var piedalīties tikai neliels dalībnieku skaits.
                  
               
                     (9)
                  
                  
                     Pamatojoties uz Slovākijas sniegto informāciju, lai gan periodiskās apmācības ir atsāktas, šajā dalībvalstī ir piemērojama arī nokavēto mācību pasākumu pabeigšana attiecībā uz darbiniekiem, kuri nav vilcienu vadītāji un kurus uzskata par tikpat nepieciešamiem dzelzceļa transporta darbību veikšanai un drošībai. Saskaņā ar Slovākijas sniegto informāciju, pamatojoties uz valsts tiesību aktiem, ir pagarināts arī arodprasmes apliecību derīguma termiņš personālam, kas nav vilcienu vadītāji. Tāpēc ir jāorganizē jaunas apmācības ne tikai vilcienu vadītājiem, bet arī citiem speciālistiem.
                  
               
                     (10)
                  
                  
                     Saskaņā ar Slovākijas sniegto informāciju Slovākijā ir tikai viens izglītības centrs, kas nodrošina regulāru dzelzceļa transporta jomas speciālistu apmācību un pārbaudes, tostarp vilcienu vadītāju apmācību un pārbaudes; citiem diviem centriem ir atļauts nodrošināt apmācību vilcienu vadītājiem un tikai tehniskajā aspektā. Slovākija lēš, ka pārbaudāmo vilcienu vadītāju skaits ir liels — vismaz 993 personām divos lielākajos dzelzceļa pārvadājumu uzņēmumos ir jāveic periodiska apmācība, jo Slovākijā ir 43 dzelzceļa uzņēmumi, kas sniedz pasažieru un kravu pārvadājumu pakalpojumus. Tāpēc šī dalībvalsts lēš, ka pašreizējie mācību centri līdz 2021. gada 30. jūnijam nespēs tikt galā ar šo pārbaužu skaita pieaugumu.
                  
               
                     (11)
                  
                  
                     Saskaņā ar Slovākijas aplēsēm četru mēnešu laikā būtu jāpabeidz neizskatīto vilcienu vadītāju apliecību turētāju periodiskās pārbaudes.
                  
               
                     (12)
                  
                  
                     Pamatojoties uz Slovākijas sniegto informāciju, vilcienu vadītāju apliecību un ar tām saistīto pārbaužu derīguma termiņš attiecas tikai uz vilcienu vadītājiem, kuriem ir daudzu gadu profesionālā pieredze dzelzceļa transportlīdzekļu vadīšanas jomā. Tāpēc lūgtie pagarinājumi nedrīkst radīt nesamērīgus riskus transporta drošuma un drošības ziņā.
                  
               
                     (13)
                  
                  
                     Tādēļ Slovākijai būtu jāļauj piemērot četru mēnešu pagarinājumu laikposmiem no 2020. gada 1. septembra līdz 2021. gada 30. jūnijam, kas noteikti Regulas (ES) 2021/267 11. panta 1. un 2. punktā, kā arī piemērot četru mēnešu pagarinājumu 10 mēnešu laikposmiem, kas noteikti Regulas (ES) 2021/267 11. panta 1. un 2. punktā.
                  
               
                     (14)
                  
                  
                     Slovākija ir piekritusi, ka šo lēmumu pieņem un paziņo angļu valodā,
                  
               IR PIEŅĒMUSI ŠO LĒMUMU.
         
            1. pants
            Slovākijai ir atļauts piemērot šādus Regulas (ES) 2021/267 11. panta 1. un 2. punktā noteikto laikposmu pagarinājumus:
            
                        a)
                     
                     
                        četru mēnešu pagarinājumu Regulas (ES) 2021/267 11. panta 1. un 2. punktā noteiktajiem laikposmiem no 2020. gada 1. septembra līdz 2021. gada 30. jūnijam; kā arī
                     
                  
                        b)
                     
                     
                        četru mēnešu pagarinājumu minētās regulas 11. panta 1. un 2. punktā norādītajiem 10 mēnešu laikposmiem.
                     
                  
         
            2. pants
            Šis lēmums ir adresēts Slovākijas Republikai.
         
         
            Briselē, 2021. gada 30. jūnijā
            
               
                  Komisijas vārdā –
               
               
                  Komisijas locekle
               
               Adina-Ioana VĂLEAN
            
         
         
            (1)  OV L 60, 22.2.2021., 1. lpp.